**ยาอม**

**บรรเทาอาการเจ็บคอ**

**ชนิดเม็ด**

**[ชื่อการค้า ปรับตามทะเบียนยา]**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้ชื่อว่า ยาอมบรรเทาอาการเจ็บคอ ประกอบด้วยตัวยา เอมิลเมทาครีซอล (amyl metacresol) และ 2,4-ไดคลอโรเบนซิลแอลกอฮอล์ (2,4 dichloro benzyl alcohol) และอาจมีวิตามินซี (ascorbic acid) [ปรับตามทะเบียนยา]

**1.2 ยานี้ใช้เพื่ออะไร**

* ใช้เพื่อบรรเทาอาการเจ็บคอ

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือแพ้ส่วนประกอบของยานี้

**2.2 ข้อควรระวัง เพื่อความปลอดภัย ให้บอกแพทย์หรือเภสัชกรหากท่านมีภาวะต่อไปนี้**

* หญิงตั้งท้อง หรืออยู่ระหว่างให้นมลูก
* เด็กอายุต่ำกว่า 6 ปี

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**3. วิธีใช้ยา**

**3.1 ขนาดและวิธีใช้**

* ผู้ใหญ่และเด็กอายุตั้งแต่ 6 ปีขึ้นไป
	+ อมครั้งละ 1 เม็ด ให้ละลายช้า ๆ ในปาก ทุก 2-3 ชั่วโมง
	+ ไม่ควรใช้ยาอมนี้เกิน 12 เม็ด ต่อวัน

**3.2 ถ้าใช้ยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติ ให้รีบไปโรงพยาบาลพร้อมนำยานี้หรือบรรจุภัณฑ์ยาติดตัวไปด้วย

**4. ข้อควรปฏิบัติระหว่างใช้ยานี้**

* หากอาการเจ็บคอไม่ดีขึ้นหลังใช้ติดต่อกัน 2 วัน ควรปรึกษาแพทย์หรือเภสัชกร

**5. อันตรายที่อาจเกิดจากยา**

* 1. **อาการที่ต้องหยุดยาแล้วรีบไปพบแพทย์ทันที**
* บวมที่ใบหน้าเปลือกตา ริมฝีปาก ลมพิษ
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอก

**5.2 อาการที่ไม่จำเป็นต้องรีบไปพบแพทย์ แต่ถ้าอาการรุนแรงให้ไปพบแพทย์ทันที**

* ไม่มีข้อมูลอันตรายจากยาอื่น ๆ ที่ชัดเจน แต่หากมีอาการผิดปกติรุนแรงใด ๆ ภายหลังการใช้ยานี้ให้รีบไปพบแพทย์

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* ลักษณะยา: ยาเม็ด
* ตัวยาสำคัญ:
	+ เอมิลเมทาครีซอล ไม่เกิน 0.6 มิลลิกรัม
	+ 2,4-ไดคลอโรเบนซิลแอลกอฮอล์ ไม่เกิน 1.2 มิลลิกรัม
	+ วิตามินซี ไม่เกิน 100 มิลลิกรัม
	+ ขนาดบรรจุ: ภาชนะบรรจุขนาดไม่เกิน 8 เม็ด (ตามที่ขึ้นทะเบียน)

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.